91. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.1079967/662/0015 της 25 Αυγ./3 Σεπτ. 1992 (ΦΕΚ Β' 548) Τήρηση ειδικού βιβλίου, τρόπος και χρόνος έκδοσης αποδείξεων για πωλήσεις ειδών από περιφερόμενους πωλητές ή κινητά σημεία πώλησης κυλικείων γηπέδων, σχολείων, κινηματογράφων, θεάτρων και λοιπών παρεμφερών εγκαταστάσεων. Έχοντας υπόψη : 1.Τις διατάξεις των υποπεριπτ. γα', γδ' και γη' της περίπτ. γ΄ και της περίπτ. δ' του άρθρ. 38 του ΚΒΣ (Π.Δ. 186/1992-ΦΕΚ Α' 84). 2.Τις διατάξεις της παρ. 3 του άρθρ. 3  της    Α.Υ.Ο.   1006568/ΠΟΛ.1014/18.1.1991 (ΦΕΚ (Μετά τη σελ. 136,433) Σελ. 136,435 Τεύχος 1197–Σελ. 77 Βιβλία και Φορολογικά Στοιχεία 27.Β.δ.90-91 Β' 66) (ανωτ. αριθ. 80), σύμφωνα με τις οποίες απαλλάχθηκαν από την υποχρέωση χρήσης φ.τ.μ. μέχρι 31/12/1992 τα κυλικεία κινηματογράφων, θεάτρων και γηπέδων ποδοσφαίρου. 3.Αιτήματα ενδιαφερομένων. 4.Την ανάγκη διευκόλυνσης των συναλλαγών και του φορολογικού ελέγχου. 5.Την αριθ. Υ 1847/1078399/1182/0001/1992 κοινή απόφαση του Πρωθυπουργού και του Υπουργού Οικονομικών, για τη μεταβίβαση αρμοδιοτήτων, αποφασίζουμε : 1.Παρέχουμε τη δυνατότητα στους εκμεταλλευτές κυλικείων που λειτουργούν σε γήπεδα, σχολεία, κινηματογράφους, θέατρα και λοιπές παρεμφερείς εγκαταστάσεις, για τις λιανικές τους πωλήσεις με περιφερόμενους πωλητές ή από κινητά σημεία πώλησης στους ίδιους χώρους, αντί να εκδίδουν αποδείξεις λιανικής πώλησης σε κάθε πελάτη, να τηρούν ειδικό βιβλίο και να εκδίδουν αποδείξεις ανά πωλητή με τη χρήση φορολογικής ταμειακής μηχανής (φ.τ.μ.) ή Η/Υ, με τις εξής προϋποθέσεις : α.Τηρείται θεωρημένο βιβλίο περιφερόμενων πωλητών ή κινητών σημείων πώλησης, σε μερίδες κατά πωλητή ή σημείο πώλησης, στο οποίο καταχωρούνται τα παραδιδόμενα κάθε φορά προς πώληση αγαθά, κατ' είδος και ποσότητα, με την παράδοση αυτών ή την εξαγωγή τους από τον κυρίως χώρο του κυλικείου. Σε ιδιαίτερες στήλες των πιο πάνω μερίδων καταχωρούνται, κατ’ είδος, οι ποσότητες των επιστρεφομένων (μη πωληθέντων) αγαθών και των πωληθέντων, καθώς και ο αριθμός της σχετικής απόδειξης που εκδίδεται σύμφωνα με τα οριζόμενα στην πιο κάτω περίπτ. (β). Η ενημέρωση των μερίδων με τις ποσότητες των επιστρεφομένων και πωληθέντων αγαθών γίνεται στο τέλος του διαλείμματος ή του θεάματος και το αργότερο κατά την επιστροφή του πωλητή στο κυλικείο. β.Εκδίδεται, για τις προαναφερόμενες πωλήσεις από φορολογική ταμειακή μηχανή ή Η/Υ, τουλάχιστον μια απόδειξη λιανικής πώλησης κατά πωλητή, ο οποίος, στις περιπτώσεις αυτές, θεωρείται σαν τελικός καταναλωτής. 2.Η ισχύς της απόφασης αυτής ορίζεται από 1ης Ιαν. 1993 για τις επιχειρήσεις που εκμεταλλεύονται κυλικεία κινηματογράφων, θεάτρων και γηπέδων διεξαγωγής ποδοσφαιρικών αγώνων και από τη δημοσίευσή της στην Εφημερίδα της Κυβερνήσεως για τις λοιπές περιπτώσεις. Σελ. 136,436 Τεύχος 1197–Σελ. 78 